Shel Silverstein

Shel Silverstein (født 25. september 1930 i Chicago, Illinois, USA, død 10. mai 1999) var en amerikansk forfatter av barnebøker, dikt, sangtekster og tegneserier. Han spilte også inn plater selv og opptrådte med egne sanger.Academy of American Poets om Shel Silverstein Han vant en Grammy for beste barneplate i 1985, med Where the Sidewalk Ends fra 1984 sammen med produsent Ron Haffkine.The Recording Academys nettside om utdelingene i 1985

 Sangtekster 
Johnny Cash vant en Grammy i 1970 for sin innspilling av «A Boy Named Sue» fra 1969,The Recording Academys nettside om utdelingene i 1970 en sang Silverstein skrev og også fremførte selv samme år på albumet Boy Named Sue (and His Other Country Songs)Allmusic om Boy Named Sue (and His Other Country Songs) og på singel. Cash spilte også inn flere av Silversteins låter på Everybody Loves a Nut fra 1966.Fredrik Wandrup: «Johnny Cash støttet indianerne og spilte protestsanger for Nixon» i Dagbladet 18. desember 2012

Det amerikanske popbandet Dr. Hook & the Medicine Show tok med låten «Last Morning» på sin første demo. Dr. Hook spilte inn til sammen seksti sanger av Silverstein, blant annet «Sylvia's Mother» og «The Cover of Rolling Stone».Nekrolog om Shel Silverstein av Spencer Leigh i The Independent 25. mai 1999

 Barnebøker 
Blant hans mest kjente litterære utgivelser er barneboken Det gavmilde treet (The Giving Tree) fra 1964. Den er en av tidenes mestselgende barnebøker,Debbie Hochman Turvey: «All-Time Bestselling Children's Books» i Publishers Weekly vol. 248, nr. 51, 17. desember 2001 på Publishers Weeklys nettside selv om Silverstein hadde vansker med å finne en utgiver for den.Roni Natov og Geraldine DeLuca: «Discovering Contemporary Classics: An Interview with Ursula Nordstrom» fra The Lion and the Unicorn vol. 3, nr. 1 1979, s. 119-135 hos Project Muse Boken utkom på norsk i 2014.Figenschou forlag  På norsk finnes også Lys på loftet (1988).

 Referanser 

 Eksterne lenker 




Kategori:Barnebokforfattere fra USA
Kategori:Illustratører fra USA
Kategori:Låtskrivere fra USA
Kategori:Lyrikere fra USA
Kategori:Personer fra Chicago